EkBass/fiwiki-20250220-pages-articles huggingface dataset:
Jaakko Kauppinen

Jaakko Kauppinen (s. 22. heinäkuuta 1970) on suomalainen muusikko ja metalliyhtye Lazy Bonezin perustaja. Hän toimii yhtyeessä basistina, taustalaulajana, sanoittajana, säveltäjänä, tuottajana, musiikillisena johtajana sekä E·X·R Metal Records -levymerkin perustajana. == E·X·R METAL Records == Jaakko Kauppisen perustama E·X·R METAL Records aloitti toimintansa joulukuussa 2012. Levymerkin entisiä tai nykyisiä artisteja ovat Lazy Bonezin lisäksi Black March, D-Cayed, Exception to the Rule ja Tuple. Levymerkin genrejä ovat rock ja heavy metal. Musiikin jakelusta vastaa Supersounds Music. == Yksityiselämä == Kauppinen on sotilasarvoltaan everstiluutnantti. Hänelle on myönnetty Suomen Valkoisen Ruusun ritarikunnan (SVR R) ritarimerkki sekä sotilasansiomitali. == Diskografia == === Lazy Bonez === * Vol.1 (2013) * Alive (2015) * Kiss of the Night (2019) * Eye of the Sky (2023) === D-Cayed === * Burning (EP) (2012) * Ground Zero / Release Me (single) (2013) === Exception to the Rule === * High And Low (2010) === Sweet Boners === * Moonshine Warrior / Texas Oregon (2010) (single) == Lähteet == Luokka:Lazy Bonez Luokka:Suomalaiset basistit Luokka:Vuonna 1970 syntyneet Luokka:Elävät henkilöt
Oscar Borg

Alfred Oscar Johannessen Borg (11. kesäkuuta 1851 Fredrikshald – 29. joulukuuta 1930 Halden) oli norjalainen säveltäjä ja kapellimestari. Hän opiskeli Kuninkaallisessa musiikkiakatemiassa Tukholmassa. Borg vaikutti kotikaupungissaan Haldenissa, ja hänet muistetaan erityisesti marsseistaan. ==Lähteet== ==Aiheesta muualla== Luokka:Norjalaiset säveltäjät Luokka:Norjalaiset kapellimestarit Luokka:Vuonna 1851 syntyneet Luokka:Vuonna 1930 kuolleet
Harald Rønneberg

Harald Rønneberg (s. 11. elokuuta 1973 Oslo) on norjalainen televisiojuontaja, joka tunnetaan erityisesti Senkveld-keskusteluohjelman vetäjänä Thomas Nummen kanssa. Lisäksi Rønneberg on juontanut muun muassa Norjan Idolin ensimmäisen kauden vuonna 2003 ja useita Spellemannprisen-gaaloja. ==Lähteet== ==Aiheesta muualla== Luokka:Norjalaiset televisiojuontajat Luokka:Vuonna 1973 syntyneet Luokka:Elävät henkilöt
Vikrant Massey

Vikrant Massey (; s. 3. huhtikuuta 1987 Nagbhid, Maharashtra, Intia) on intialainen näyttelijä, joka työskentelee pääasiassa hindinkielisissä elokuvissa ja televisiossa. Suoritettuaan koulutuksensa R. D. National Collegessa, Massey debytoi näyttelijänä sarjassa Dhoom Machaao Dhoom ja vakiinnutti asemansa televisiossa sarjoilla Dharam Veer, Baba Aiso Varr Dhoondo, Balika Vadhu ja Qubool Hai. Massey siirtyi elokuviin draamassa Lootera (2013) ja esiintyi sivuosissa elokuvissa, kuten Dil Dhadakne Do (2015) ja Half Girlfriend (2017). Masseyn uran käännekohtaa merkitsi draama A Death in the Gunj (2017), joka toi hänelle kriitikoiden valitseman parhaan miesnäyttelijän Filmfare Awards -ehdokkuuden. Myöhemmin hän esiintyi elämäkerrallisessa draamassa Chhapaak (2020), romanttisessa komediassa Dolly Kitty Aur Woh Chamakte Sitare (2020), mysteeritrillerissä Haseen Dillruba (2021), perhedraamassa Ramprasad Ki Tehrvi (2021), romanttisessa trillerissä Love Hostel (2022) ja elämäkertadraamassa 12th Fail (2023). Haseen Dillrubasta hän sai toisen parhaan miesnäyttelijän kriitikkoehdokkuuden ja voitti elokuvasta 12th Fail. Massey sai myös kiitosta rooleistaan websarjoissa Mirzapur (2018), Broken But Beautiful (2018–2019) ja Criminal Justice (2019). == Filmografia == Vuosi Elokuva Rooli Muuta 2013 Lootera Dev Sharma 2015 Dil Dhadakne Do Rana Khanna 2017 A Death In The Gunj Shyamal Chatterjee Half Girlfriend Shailesh Pandey Lipstick Under My Burkha Arshad Sumbli 2020 Chhapaak Amol Gupta Cargo Prahastha Tawde Dolly Kitty Aur Woh Chamakte Sitare Pradeep Kushwaha Ginny Weds Sunny Sunny Sethi 2021 Ramprasad Ki Tehrvi Rahul Joshi Switchh Samar Kapoor Haseen Dillruba Rishabh Saxena 14 Phere Sanjaylal Singh 2022 Love Hostel Ahmed Shaukeen Forensic Johnny Khanna 2023 Gaslight Kapil Mumbaikar Youngster 12th Fail Manoj Kumar Sharma Parhaan miesnäyttelijän Filmfare Awards -kriitikkopalkinto == Lähteet == == Aiheesta muualla == * Luokka:Intialaiset näyttelijät Luokka:Vuonna 1987 syntyneet Luokka:Elävät henkilöt
Fredrikstenin linnoitus

Fredrikstenin linnoitus () on Norjan Haldenissa sijoitseva linnoitus, joka rakennettiin 1600-luvun puolivälissä ja sai nimensä tuolloiselta Tanskan kuninkaalta Fredrik III:lta. Ruotsin ja Norjan rajan tuntumassa sijaitsevalla linnalla oli pitkään tärkeä sotilaallinen merkitys. Vuonna 1718 Ruotsin kuningas Kaarle XII kuoli piirittäessään linnoitusta. Nykyisin Fredriksten on yksi Norjan suosituimmista nähtävyyksistä. ==Lähteet== ==Aiheesta muualla== Luokka:Norjan linnoitukset Luokka:Halden
Senkveld

Senkveld oli norjalainen TV 2:lla vuosina 2001–2021 esitetty keskusteluohjelma. Sitä juonsivat Hans Christian Andersen ja Tommy Steine 2001–2003, Thomas Numme ja Harald Rønneberg 2003–2018 sekä Helene Olafsen ja Stian Blipp 2018–2021. ==Lähteet== Luokka:Norjalaiset televisio-ohjelmat Luokka:Keskusteluohjelmat
Thomas Fearnley

Thomas Fearnley (27. joulukuuta 1802 Fredrikshald, Norja – 16. tammikuuta 1842 München, Saksa) oli norjalainen taidemaalari. Hänet tunnetaan realistisista maisemamaalauksistaan. ==Teoksia== Thomas Fearnley - Labrofossen (1837).jpg|Labrafoss (1837) Thomas fearnley turner fernisserer.jpg|Turner fernisserer (1837) Fearnley Grindewaldbreen.jpg|Grindewaldgletscheren (1838) ThomasFearnleySlindebirken.jpg|Slindebirken (1839) == Lähteet == ==Aiheesta muualla== Luokka:Norjalaiset taidemaalarit Luokka:Vuonna 1802 syntyneet Luokka:Vuonna 1842 kuolleet
Naftaleenisulfonihappo

Naftaleenisulfonihappo viittaa kahteen saman aineen isomeeriin: *1-naftaleenisulfonihappo *2-naftaleenisulfonihappo
Naftoli

Naftoli viittaa kahteen saman aineen isomeeriin: *1-naftoli *2-naftoli
Admiral P

Admiral P (oik. Philip Tom Joseph Boardman; s. 27. maaliskuuta 1982 Lusaka, Sambia) on norjalainen reggaemuusikko. Hän muodosti 2000-luvun alussa duon Nico D:n (Nicolas Holter) kanssa. Admiral P löi läpi vuonna 2011 albumilla Jobber overtid EP, josta nousi suurimmaksi hitiksi kappale "Snakke litt". Seuraavana vuonna ilmestynyt single "Kallenavn" ylsi listoille myös Ruotsissa. Vuonna 2014 Admiral P ja Nico D voittivat vuoden hittikappaleen Spellemannprisenin singlellä "Engel". ==Yksityiselämä== Admiral P syntyi Sambiassa norjalaiselle isälle ja sambialaiselle äidille. Hän muutti Norjaan vuonna 1995, kun hänen isänsä sairastui syöpään. Isä kuoli pian muuton jälkeen. ==Albumit== * To the World (2009, Nico D:n kanssa) * Jobber overtid EP (2011) * Summer Drop EP (2011) * Selvtillit & tro (2013) * Alltid der (2018) ==Lähteet== ==Aiheesta muualla== Luokka:Norjalaiset reggaemuusikot Luokka:Vuonna 1982 syntyneet Luokka:Elävät henkilöt
Boardman

Boardman on seuraavien henkilöiden sukunimi: * Chris Boardman (s. 1968), englantilainen maantiepyöräilijä * Christopher Boardman (1903–1987), brittiläinen purjehtija * Eleanor Boardman (1898–1991), yhdysvaltalainen näyttelijä * John Joseph Boardman (1894–1978), yhdysvaltalainen roomalaiskatolinen piispa * Leslie Boardman (1889–1975), australialainen uimari * Philip Boardman Admiral P (s. 1982), norjalainen reggaemuusikko ;Etunimenä * Henry Boardman Conover (1892–1950), yhdysvaltalainen sotilas ja amatöörilintutieteilijä.
Nerikare

Nerikare tai Nerikara oli Egyptin 13. dynastian faarao. Nerikare hallitsi luultavasti vain lyhyen aikaa vuonna 1796 eaa. Hänen nimensä merkitsee ”Pelätty on Ra:n ka”. ==Lähteet== Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Kapinsavannisieppo

Kapinsavannisieppo (Sigelus silens) on sieppoihin kuuluva lintulaji. Lajia tavataan eteläisessä Afrikassa. == Koko ja ulkonäkö == Kapinsavannisieppo kasvaa 17–20 cm pitkäksi. Sukupuolet eroavat hieman toisistaan ulkonäöltään. Kapinsavannisieppokoiraan pää, selkä, siivet ja pyrstö ovat mustat. Siivissä on leveä valkoinen juova ja pyrstön reunasulat ovat valkoiset. Linnun rinta ja vatsa ovat valkoiset. Lajin naaras on päästään, selästään, siivistään ja pyrstöstään tumman ruskea. Siipien ja pyrstön kuviointi on samanlainen kuin koiraalla. == Ekologia == Kapinsavannisiepon levinneisyysalue ulottuu Botswanasta Etelä-Afrikan länsirannikolle.. Lajin elinympäristöä ovat pensaikkoja kasvavat alueet sekä puistot ja puutarhat. Lintu liikkuu tavllisesti yksin tai pareittain. Kapinsavannisiepon ravintoa ovat hyönteiset, esimerkiksi muurahaiset ja termiitit, sekä marjat ja hedelmät. Laji pesii keväällä ja kesällä. Se rakentaa kuppimaisen pesän puuhun, ja naaras munii kahdesta neljään sinivihertävää munaa. == Lähteet == Luokka:Siepot
Jan Závora

Jan Závora (s. 8. elokuuta 2002 Mladá Boleslav) on tšekkiläinen jääkiekkoilija, pelipaikaltaan keskushyökkääjä. Hän edustaa Tšekin Extraligassa pelaavaa BK Mladá Boleslavia. == Ura == Závora on BK Mladá Boleslavin kasvatti ja pelasi seuran junioreissa vuosina 2016–2022. Hän teki kaudella 2020–2021 debyyttinsä Mladá Boleslavin Extraliga-joukkueessa 7. maaliskuuta 2021 HC Sparta Prahaa vastaan. Kaudella 2021–2022 Závoralle kertyi kahdeksan Extraliga-ottelua. Hän pelasi kauden aikana myös kolme ottelua Chance Ligan HC Slovan Ústí nad Labemissa. Kauden 2022–2023 Závora aloitti Chance Ligassa HC Slavia Prahan joukkueessa. Hän teki toisella kierroksella uransa avausmaalin miesten peleissä HC Baník Sokolovia vastaan. Loka- marraskuussa 2022 Závora vakiinnutti paikkansa BK Mladá Boleslavin Extraliga- joukkueessa, missä hän pelasi suurimman osan loppukaudesta. Hän teki ensimmäisen tehopisteensä Extraligassa 4. marraskuuta 2022 syöttämällä Martin Beránekin Bílí Tygři Libereciä vastaan tekemän maalin. Závoran nykyinen sopimus BK Mladá Boleslavin kanssa päättyy kauden 2024–2025 jälkeen. == Tilastot == Lähde: 2020–2021 BK Mladá Boleslav ČEL 1 0 0 0 0 – – – – – 2021–2022 BK Mladá Boleslav ČEL 8 0 0 0 0 – – – – – HC Slovan Ústí nad Labem Chance Liga 3 0 0 0 0 – – – – – 2022–2023 BK Mladá Boleslav ČEL 24 0 2 2 4 – – – – – HC Slavia Praha Chance Liga 17 2 2 4 0 – – – – – 2023–2024 BK Mladá Boleslav ČEL 40 3 1 4 4 – – – – – HC Slavia Praha Chance Liga 11 0 0 0 2 – – – – – 4 kautta yhteensä ČEL 73 3 3 6 8 – – – – – == Lähteet == Luokka:Tšekkiläiset jääkiekkoilijat Luokka:Vuonna 2002 syntyneet Luokka:Elävät henkilöt
Amenemhat V

Amenemhat V Sekhemkara oli Egyptin 13. dynastian faarao. Hänen nimensä merkitsee ”Amon on etummainen”. Amenemhat V lienee hallinnut noin kolmen vuoden ajan vuosina 1796–1793 eaa. ==Lähteet== Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Ignaz von Born

Ignaz von Born (1742–1791) oli eurooppalainen mineralogi ja metallurgi. Von Born syntyi nykyisen Romanian alueella sijaitsevassa Karlsburgin kaupungissa saksalaiseen aatelisperheeseen. 13-vuotiaana von Born lähetettiin Wieniin jesuiittojen oppilaaksi, mutta hän ei kuitenkaan viihtynyt luostarissa ja lähti pian Prahaan opiskelemaan lakia. Valmistumisensa jälkeen von Born matkusteli paljon ympäri Saksaa, Alankomaita sekä Ranskaa ja tutustui samalla luonnontieteisiin, mukaan lukien geologiaan. Vuonna 1770 von Born meni töihin rahapajaan ja hänen tehtäviinsä kuului kiertää metallikaivoksilla. Eräällä kaivoksella von Born altistui arseenipitoisille höyryille, jotka heikentivät hänen terveyttään, minkä seurauksena von Born siirtyi kevyempiin tehtäviin mineraalikokoelmansa pariin. Von Born kuoli Wienissä kesällä 1791. Aikuisiällään von Born oli harras vapaamuurari ja kiivas jesuiittojen vastustaja. Von Born kirjoitti muun muassa teoksen Specimen Monachologiæ (1783, 1. painos), jossa hän arvosti kärkkäästi jesuiittamunkkeja. Teos oli mahdollisesti ikään kuin kosto von Bornin nuoruusvuosinaan jesuiittojen oppilaana viettämästä ajasta. == Lähteet == == Aiheesta muualla == Luokka:Mineralogit Luokka:Vuonna 1742 syntyneet Luokka:Vuonna 1791 kuolleet
Enrico Pace

Enrico Pace (s. 1967 Rimini) on italialainen pianisti.Enrico Pace AllMusic, viitattu 2.11.2023 Pace valmistui sävellyksen ja orkesterinjohdon opinnoista Pesaron Gioachino Rossini -konservatoriossa, jossa hän sai myös pianonsoiton opetusta Franco Scalalta. Myöhemmin hän opiskeli Imolan Accademia Pianistica Incontri col Maestrossa ja sai valmennusta Jacques de Tiègeltä. Pace voitti vuonna 1989 Kansainvälisen Franz Liszt -pianokilpailun Utrechtissa. Tästä alkoi hänen kansainvälinen uransa. Hän on kiertänyt kansainvälisesti ja esiintynyt lukuisten orkesterien kanssa muiden muassa Roberto Benzin, David Robertsonin, Andrei Boreikon, Mark Elderin, János Fürstin, Eliahu Inbalin, Lawrence Fosterin, Kazimierz Kordin, Jiří Koutin, Gianandrea Nosedan, Walter Wellerin, Carlo Rizzin, Jan Latham-Koenigin, Vasili Sinaiskin, Stanislaw Skrowaczewskin, Bruno Weilin ja Antoni Witin johdolla.Enrico Pace Nymus Artists, viitattu 2.11.2023 Pacen yhteistyökumppaneita kamarimusiikissa ovat olleet muiden muassa Leonidas Kavakos, Frank Peter Zimmermann, Akiko Suwanai, Liza Ferschtman, Sung-won Yang, Daniel Müller-Schott, Sharon Kam, Igor Roma, Marie-Luise Neunecker, Antoine Tamestit, Patrick Demenga, Keller Quartett, The Vanbrugh ja Quartetto Prometeo. Pace teki Kavakoksen kanssa levytyksen kaikista Ludwig van Beethovenin viulusonaateista (Decca, 2013) ja sai tästä Grammy-ehdokkuuden. Hän on levyttänyt myös muiden muassa Felix Mendelssohnin, Franz Lisztin ja Ferruccio Busonin teoksia. == Lähteet == Luokka:Italialaiset pianistit Luokka:Vuonna 1967 syntyneet Luokka:Elävät henkilöt
Tehostaja-RNA

Tehostaja-RNA eli eRNA () on ei-koodaavaan RNA:han kuuluva RNA-molekyyli, joka on transkriptoitunut DNA:n transkriptiota säätelevältä tehostaja-alueelta. Tehostaja-RNA-molekyylien tehtävistä ei olla yksimielisiä, mutta useimmat tutkijat uskovat niiden aktivoivan tehostaja-alueita, mikä lisää alueiden kohdegeenien ilmentymistä. Tehostaja-RNA:n ja pitkän ei-koodaavan RNA:n (lncRNA) keskinäinen luokittelu on vielä epäselvää. Lähekkäisten tehostaja- alueiden muodostamilta supertehostaja-alueilta () transkriptoidut tehostaja- RNA:t saattavat toimia lncRNA:n tavoin. Vastaavasti lncRNA:t, joiden transkriptio-alue yltää tehostaja-alueelle, voivat käyttäytyä tehostaja-RNA:n tavoin. == Rakenne == Rakenteeltaan tehostaja-RNA:t ovat yleensä lyhyitä, noin 500 emäsparin (bp) mittaisia ja silmukoimattomia ribonukleiinihappoketjuja. Niillä on tavallisesti ”hattu” 5’-päässä mutta ei poly(A)-häntää. Myös huomattavasti pidempiä (n. 5 kbp) ja polyadenyloituja tehostaja-RNA:ita esiintyy, mutta ne ovat harvinaisempia. Poly(A)-häntä esiintyy todennäköisemmin pitkillä kuin lyhyillä RNA-molekyyleillä. == Lähteet == Luokka:RNA
GBU-57A/B MOP

GBU-57A/B Massive Ordnance Penetrator (MOP) on yhdysvaltalainen bunkkerintuhoaja-tyyppinen täsmäpommi. == Suunnittelu == Pommi suunniteltiin käytettäväksi ensisijaisesti Yhdysvaltain vihollisten joukkotuhoaseiden säilytyspaikkojen tuhoamiseksi. Pommin tehtävä on tunkeutua maan sisään ja räjäyttää syvälle kaivetut bunkkerit ja tunnelit. Se on tehokkaampi kuin edeltäjänsä, esimerkiksi BLU-109, GBU-28 ja GBU-37. Pommia kuljettamaan kykenevät B-2 ja B-52 -pommikoneet sekä ne korvaava B-21. == Lähteet == Luokka:Ohjattavat pommit
Tiia-Maria Rauttola

Tiia-Maria Rauttola (s. 26. toukokuuta 1995) on suomalainen coastal-soutaja, joka edustaa Lohjan Seudun Soutajia sekä soutuseura SMARKia. Rauttolan tavoitteena on päästä Los Angelesin olympialaisiin vuonna 2028, jossa coastal- soutu on ensimmäistä kertaa mukana olympialajina. Hän edustaa soutuseura SMARKia olympialuokan soudussa ja kasvattiseuraansa Lohjan Seudun Soutajia coastal-soudussa. Rauttola osallistui Kalevan Kierrokselle vuonna 2016 ilman aiempaa soutukokemusta. Vaikka hän joutui taistelemaan vaikeissa sääolosuhteissa, hän ei antanut periksi ja souti maaliin. Tämä kokemus innosti häntä aloittamaan tavoitteellisen soudun harjoittelun. Vuonna 2019 Rauttola siirtyi coastal-soutuun ja aloitti yhteistyön valmentaja Hannu Näkin kanssa. Vuonna 2021 Rauttola edusti Suomea coastalin MM-kisoissa Portugalissa sekä PM- kisoissa Ruotsissa. Vuonna 2022 hän saavutti ensimmäisen henkilökohtaisen edustuspaikan MM-kisoissa Beach Sprintillä sijoittuen 16 parhaan joukkoon. MM- kisoissa hän kilpaili myös naisten kaksikossa ja saavutti 7. sijan parinsa Iida Niemen kanssa endurance-matkalla. Vuonna 2023 Rauttola sijoittui Beach Sprint -yksiköllä MM-kisoissa sijalle 5–8. EM-kisoissa naisten kaksikko Rauttola–Niemi sijoittui sijalle 4. Rauttola on kotoisin Lohjalta, mutta asuu nykyään Helsingissä. Hänellä on koulutus restonomiksi hotelli- ja ravintola- alan liikkeenjohdosta. Rauttola valmistui Haaga-Helian ammattikorkeakoulusta vuonna 2020. ==Lähteet== Luokka:Suomalaiset soutajat Luokka:Vuonna 1995 syntyneet Luokka:Elävät henkilöt
Dark Christmas

Dark Christmas on Tarja Turusen joulualbumi, joka julkaistiin 10. marraskuuta 2023. Albumilta julkaistaan 12 musiikkivideota, yksi kutakin kappaletta kohden, sekä täyspitkä elokuva. == Kappaleet == # # # # # # # # # # # # == Arvostelut == * Kaaoszine: == Lähteet == Luokka:Suomalaiset joulualbumit Luokka:Vuoden 2023 albumit Luokka:Tarja Turusen albumit
Immanuelin kirkko

Immanuelin kirkko () on Norjan Haldenissa sijaitseva kivinen ristikirkko. Se valmistui vuonna 1833 paikalla aiemmin sijainneen, vuonna 1826 tulipalossa tuhoutuneen kirkon perustalle. Arkkitehtina toimi Christian H. Grosch. Immanuelskirken, Halden.jpg|Kirkkosali. ==Lähteet== ==Aiheesta muualla== Luokka:Norjan kivikirkot Luokka:Halden
Lombokinsalmi

Lombokinsalmi () on Balinmerellä sijaitseva salmi, joka yhdistyy Intian valtamereen. Se sijaitsee Nusa Penidan ja Lombokin saarten välissä Indonesiassa. Se on syvyydeltään yli 1 100 metriä ja leveydeltään 20–40 kilometriä. Salmi on ekologisesti huomattava, sillä sitä pitkin kulkee kaakkoisaasialaista ja austroaasialaista eliölajistoa erottava Wallacen linja. Salmen koralliriuttojen on todettu olevan yksi maailman monipuolisimmista ja tuottavimmista ekosysteemeistä. Korallit, sienet ja huokoseläimet tarjoavat suojaa pienille kaloille, katkaravuille, etanoille ja muille organismeille. Myös jotkin harvinaiset ja uhanalaiset meren eliöt, kuten valaat ja delfiinit viihtyvät siellä. Lombokinsalmi on merkittävä tekijä Indonesian ja myös muiden sitä ympäröivien Kaakkois-Aasian maiden taloudessa. Se on tärkeä kauppareitti Malakansalmen varrella ja on tehnyt Lombokin saaresta suositun matkailukohteen. Lombokinsalmen läpi liikennöi vuonna 2018 noin 40 000 alusta. == Lähteet == Luokka:Indonesian salmet
Hoklot

Hoklot (), tai hokkienit (), ovat han-kiinalaisten alaryhmä, joka sijoittuu maantieteellisesti Fujianin provinssin eteläosiin sekä Taiwanin länsirannikolle. Hoklot puhuvat min-kiinan eteläistä varianttia, josta käytetään Taiwanissa myös nimitystä taiwanin kieli. == Historia == Qing- dynastian syrjäytettyä Ming-dynastian Kiinan uudet hallitsijat määräsivät rannikolla asuvat ihmisryhmät muuttamaan sisämaahan huolimatta siitä, että rannikolta lähteneitä väestöryhmiä ei juurikaan toivotettu tervetulleiksi sisämaassa. Tämän seurauksena suuri määrä hokloja pakeni Kiinasta lopullisesti ja suuntasi mm. nykyisten Vietnamin, Malesian ja Thaimaan alueille. On epäselvää saapuivatko hakka- vai hoklo-kiinalaiset Taiwaniin ensin, mutta varmaa on kuitenkin se, että hokloja saapui suhteessa hakka-kiinalaisiin niin paljon enemmän, että hakka-kiinalaiset ajettiin sisämaahan, jossa maa oli pääsääntöisesti köyhempää. Hakka- ja hoklo-kiinalaisten välit eivät myöskään ole olleet hyvät, ja nämä pitivät toisiaan jopa vihollisina. Taiwanin ollessa Japanin siirtomaa vuosina 1895–1945 hoklot olivat ylivoimaisesti saaren suurin etninen ryhmä: esim. vuoden 1936 väestönlaskennan mukaan Taiwanissa asui 5 451 863 ihmistä, joista hokloja oli 4 140 544. Japanilaisten siirtomaaisäntien alaisuudessa hakka- ja hoklo-kiinalaisten välit lämpenivät; tosin vain siksi, että molemmat kokivat olevansa japanilaisten sortamia. Aikojen saatossa nämä kaksi ryhmää alkoivat solmimaan avioliittoja keskenään. Malakansalmen ympäristöön ensimmäiset hoklot saapuivat jo 1400-luvulla osana pyörittämiensä kauppareittien ylläpitämiseksi. Hoklot alkoivat muuttaa erityisesti Singaporeen 1820-luvulla, kun kaupungin merkitys kauppapaikkana alkoi kasvaa. Erityisesti kiinalaiset sekatavarakaupat on jo pitkään yhdistetty hokloihin. == Nykyään == Kiinalaisten diasporan keskuudessa hoklot ovat suurin ryhmä Filippiinien kiinalaisten keskuudessa. === Taiwanissa === Taiwanissa hoklot ovat maan suurin yksittäinen väestöryhmä: noin 65 % maan asukkaista on taustaltaan hokloja. Hakka-kiinalaisten osuus on sen sijaan noin 15 %. Taiwanin hoklojen kulttuuri on eriytyinyt merkittävästi Manner-Kiinan hokloista. Kuomintangin diktatuurin päätyttyä 1980-luvulla hoklot ovat alkaneet tekemään kulttuuriaan näkyväksi entistä enemmän mm. musiikin parissa. Hoklojen kieli on ollut pitkään yksinomaan suullinen kieli, jota ei ole standardoitu. Taiwanin tapauksessa monet hoklo-taustaiset vanhemmat eivät enää puhu kieltään lapsille. === Singaporessa === Singaporen kiinalaisista merkittävä osa on hokloja: vuoden 2010 väestönlaskennan mukaan kaikista maan kiinalaistaustaisista hokloja oli noin 40 %. Hokkien on myös Singaporen puhutuin kiinan kielen variantti, mutta näiden kielten puhujien määrä on ollut laskussa. Syynä mandariinikiinan määrän kasvuun on se, että Singaporessa aloitettiin 1970-luvulla kampanjia, jolla kannustettiin puhumaan nimenomaan mandariinikiinaa. == Lähteet == Luokka:Kiinan etniset ryhmät Luokka:Taiwanin etniset ryhmät Luokka:Han-kiinalaiset
John Daverio

John Daverio (1954 Sharon, Pennsylvania – 2003) oli yhdysvaltalainen musiikkitieteilijä.John Daverio Fund supporting the publication of books American Musicological Society, viitattu 2.11.2023 Daverio opiskeli Bostonin yliopistossa. Hän valmistui humanististen tieteiden kandidaatiksi vuonna 1975, humanististen tieteiden maisteriksi 1976 ja filosofian tohtoriksi 1983. Hän työskenteli Bostonin yliopistossa yli kahdenkymmenen vuoden ajan ja oli vuosina 2001–2002 sen musiikkikoulun väliaikainen johtaja. Daverio erikoistui 1800-luvun musiikin, varsinkin saksalaisen romantiikan tutkimiseen. Daverio sai 1980-luvun loppupuolella American Musicological Societyn Alfred Einstein -palkinnon musiikkitieteellisestä julkaisusta Schumann’s ‘Im Legendenton’ and Friedrich Schlegel’s Arabeske.David J. Craig, John Daverio found drowned in Charles River B.U. Bridge 18.4.2003, viitattu 2.11.2023 Vuonna 1997 hänelle myönnettiin Metcalf Award for Excellence in Teaching. Daverio julkaisi kirjat Nineteenth-Century Music and the German Romantic Ideology (Schirmer Books, 1993), Robert Schumann: Herald of a New Poetic Age (Oxford Press, 1997) ja Crossing Paths: Schubert, Schumann and Brahms (Oxford Press, 2002). Vaikka hänet tunnettiin ensisijaisesti musiikkitieteilijänä, hän myös esiintyi säännöllisesti viulistina. Daverio katosi 48-vuotiaana maaliskuussa 2003. Hänet löydettiin 14. huhtikuuta 2003 hukkuneena Charlesjoesta. Hänen muistokseen perustettiin hänen mukaansa nimetty rahasto. == Lähteet == Luokka:Yhdysvaltalaiset musiikkitieteilijät Luokka:Vuonna 1954 syntyneet Luokka:Vuonna 2003 kuolleet
Henry Bucher

Henry Bertram Bucher (9. helmikuuta 1864 Kristiania – 29. lokakuuta 1944 Oslo) oli norjalainen arkkitehti. ==Töitä== Vestlandske kunstindustrimuseum - panoramio.jpg|Permanenten, Bergen (1896) Sjåstad kirke TRS 070526 002.jpg|Sjåstadin kirkko (1896) Riddervoldsgate 2.jpg|Riddervolds gate 2, Oslo (1890) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1864 syntyneet Luokka:Vuonna 1944 kuolleet
Bucher

Bucher on seuraavien henkilöiden sukunimi: * André Bucher (s. 1976), sveitsiläinen juoksija * Henry Bucher (1864–1944), norjalainen arkkitehti * Hubert Bucher (1931–2021), eteläafrikkalainen roomalaiskatolinen piispa * Silvana Bucher (s. 1984), sveitsiläinen maastohiihtäjä
Itävallan herttuakunta

Itävallan herttuakunta () perustettiin vuonna 1156, kun Pyhä Rooman keisari Fredrik I Barbarossa myönsi herttuakunnan Wienin herttualle. Tämä tapahtui Hohenstaufen-dynastian aikana, ja se oli merkittävä askel Itävallan alueen hallinnon kehityksessä. Herttuakunta laajeni myöhemmin ja vaikutti Itävallan historialliseen kehitykseen. Itävallan herttuakunta jatkui monien muutosten ja laajennusten kautta vuoteen 1806 asti, jolloin Pyhä saksalais-roomalainen keisarikunta lakkautettiin Ranskan keisari Napoleon I:n toimesta. Tämä tapahtui Pyhän saksalais-roomalaisen keisarikunnan alueiden ja hallintojärjestelmien radikaalin muutoksen seurauksena, ja se merkitsi myös Itävallan herttuakunnan loppua osana vanhaa hallintojärjestelmää. Myöhemmin Itävallan historia liittyi Itävallan keisarikuntaan ja muihin valtiomuodostelmiin, kuten Itävalta-Unkarin kaksoismonarkiaan. == Aiheesta muualla == Luokka:Euroopan entiset monarkiat Luokka:Itävallan entiset valtiot ja valtiomuodostelmat Luokka:Pyhän saksalais-roomalaisen keisarikunnan osat
Kalliráchi

Kalliráchi () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 452 (vuonna 2011). Kalliráchin kylä sijaitsee Thásoksen läntisissä sisäosissa noin 26 kilometriä lounaaseen saaren keskuksesta Thásoksen kaupungista eli Liménasista ja noin kaksi kilometriä sisämaahan saaren länsirannikosta. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Koínyra (kylä)

Koínyra (; transl. myös Kínira) eli Loutrá (Λουτρά) on Kreikan kylä, joka joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 105 (vuonna 2011). Koínyran kylä sijaitsee Thásoksen itärannikolla noin 22 kilometriä kaakkoon saaren keskuksesta Thásoksen kaupungista eli Liménasista. Kylä on osa Theológoksen kyläyhdyskuntaa. Koínyrassa on useita rantoja, joista tunnetuin on Parádeisoksen ranta. Kylän edustalla sijaitsee Koínyran saari. == Lähteet == Luokka:Itä-Makedonian ja Traakian kylät Luokka:Thásos
Koínyra

Koínyra () voi viitata seuraaviin paikkoihin Kreikassa: * Koínyra, kylä Thásoksen saarella Itä-Makedonian ja Traakian alueella * Koínyra, saari Pohjoisen Egean saarten saariryhmässä Thásoksen rannikolla Koínyran kylän edustalla
Mariés

Mariés () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 158 (vuonna 2011). Mariésin kylä sijaitsee Thásoksen läntisissä keskiosissa noin 40 kilometriä lounaaseen saaren keskuksesta Thásoksen kaupungista eli Liménasista. Se on rakennettu vuoristoon noin 200 metrin korkeuteen merenpinnasta laskettuna. Mariés on saaren vanhimpia kyliä ja saanut alkunsa keskiajalla. Sen nimen, suomeksi ”Maríat”, on selitetty joko viittaavan kylän lukuisiin María-nimisiin naisiin tai mulperipuihin (mouriá). Mariésin pääkirkko on omistettu arkkienkeleille (Taxiárches). Kylän lähellä on Neitsyt Marian kuolonuneen nukkumiselle (Koímisi tis Theotókou) omistettu luostari. Mariés muodostaa myös laajemman kyläyhdyskunnan (Τοπική Κοινότητα Μαριών, Topikí Koinótita Marión), johon kuuluu varsinaisen Mariésin kylän lisäksi sen ranta-asutus ja satama Skála Marión, joka sijaitsee saaren lounaisrannikolla noin 11 kilometrin päässä. Koko yhdyskunnan väkiluku on 537. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Panagía (Thásos)

Panagía () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 725 (vuonna 2011). Panagían kylä sijaitsee Thásoksen koillisissa sisäosissa noin kahdeksan kilometriä eteläkaakkoon saaren keskuksesta Thásoksen kaupungista eli Liménasista. Se on rakennettu noin 300 metrin korkeuteen merenpinnasta laskettuna. Kylä on saanut nimensä Neitsyt Marian (Panagía) kirkosta, joka on tarkemmin omistettu Neitsyt Marian kuolonuneen nukkumiselle (Koímisi tis Theotókou). Panagía toimi saaren keskuksena osmanivallan vastaisen kansannousun aikaan vuonna 1821. Panagía muodostaa myös laajemman kyläyhdyskunnan (Τοπική Κοινότητα Παναγίας, Topikí Koinótita Panagías), johon kuuluu varsinaisen Panagían kylän lisäksi Chrysí Ammoudián kylä. Koko yhdyskunnan väkiluku on 802. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Potós

Potós () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 815 (vuonna 2011). Potóksen kylä sijaitsee Thásoksen etelärannikolla noin 40 kilometriä etelälounaaseen Thásoksen kaupungista eli Liménasista. Se on osa Theológoksen kyläyhdyskuntaa ja toimii sen satamana. Kylässä ja sen lähellä on useita rantoja, ja se on nykyisin kehittynyt lomakohteeksi. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Rachóni

Rachóni () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 446 (vuonna 2011). Rachónin kylä sijaitsee Thásoksen pohjoisissa sisäosissa noin 15 kilometriä länsilounaaseen saaren keskuksesta Thásoksen kaupungista eli Liménasista ja noin neljä kilometriä sisämaahan saaren pohjoisrannikosta. Rachónin pääelinkeino on maanviljely ja erityisesti oliivien viljely. Kylän pääkirkko on omistettu Neitsyt Marian kuolonuneen nukkumiselle (Koímisi tis Theotókou). Rachóni muodostaa myös laajemman kyläyhdyskunnan (Τοπική Κοινότητα Ραχωνίου, Topikí Koinótita Rachoníou), johon kuuluu varsinaisen Rachónin kylän lisäksi sen ranta-asutus ja satama Skála Rachoníou. Koko yhdyskunnan väkiluku on 729. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Skála Kalliráchis

Skála Kalliráchis () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä- Makedonian ja Traakian alueeseen. Kylän väkiluku on 566 (vuonna 2011). Skála Kalliráchisin kylä sijaitsee Thásoksen länsirannikolla noin 23 kilometriä lounaaseen saaren keskuksesta Thásoksen kaupungista. Kylä on osa noin kaksi kilometriä saaren sisäosissa sijaitsevan Kalliráchin kyläyhdyskuntaa ja toimii sen satamana ja ranta-asutuksena. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Skála Marión

Skála Marión () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 379 (vuonna 2011). Skála Mariónin kylä sijaitsee Thásoksen lounaisrannikolla noin 30 kilometriä lounaaseen saaren keskuksesta Thásoksen kaupungista eli Liménasista. Se on osa saaren sisäosissa noin 11 kilometrin päässä sijaitsevan Mariésin kyläyhdyskuntaa ja toimii sen satamana ja ranta-asutuksena. Kylässä on kolme rantaa, Plátanes (Platána), Limanáki ja Atspá. == Lähteet == == Aiheesta muualla == Luokka:Itä- Makedonian ja Traakian kylät Luokka:Thásos
Skála Rachoníou

Skála Rachoníou () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä- Makedonian ja Traakian alueeseen. Kylän väkiluku on 283 (vuonna 2011). pienoiskuva|vasen|Skála Rachoníoun Pyhän Paraskevan (Agía Paraskeví) kirkko. Skála Rachoníoun kylä sijaitsee Thásoksen pohjoisrannikolla noin 13 kilometriä länteen saaren keskuksesta Thásoksen kaupungista eli Liménasista. Se on osa Rachónin kyläyhdyskuntaa ja toimii sen ranta-asutuksena ja satamana. Kylän pääkirkko on omistettu Pyhälle Paraskevalle (Agía Paraskeví). == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Skála Sotíra

Skála Sotíra (), usein Skála Sotíros (), on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 376 (vuonna 2011). Skála Sotíran kylä sijaitsee Thásoksen länsirannikolla noin 20 kilometriä lounaaseen saaren keskuksesta Thásoksen kaupungista eli Liménasista. Se on osa saaren sisäosissa noin kolmen kilometrin päässä sijaitsevan Sotírasin kyläyhdyskuntaa ja toimii sen ranta-asutuksena ja satamana. Nykyisin Skála Sotíra on kehittynyt rantansa ansiosta pienimuotoiseksi turistikohteeksi. Kylän profeetta Elialle (Profítis Ilías) omistetun kirkon läheltä on tehty esihistoriallisia löytöjä noin ajalta 2500 eaa. == Lähteet == Luokka:Itä-Makedonian ja Traakian kylät Luokka:Thásos
Sotíras

Sotíras (, ) on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 19 (vuonna 2011). Sotírasin kylä sijaitsee Thásoksen läntisissä sisäosissa noin 23 kilometriä lounaaseen saaren keskuksesta Thásoksen kaupungista eli Liménasista. Se on rakennettu Ypsário- vuoren rinteeseen noin 380 metrin korkeuteen merenpinnasta laskettuna. Sotíras muodostaa myös laajemman kyläyhdyskunnan (Τοπική Κοινότητα Σωτήρα/Σωτήρος, Topikí Koinótita Sotíra/Sotíros), johon kuuluu varsinaisen Sotírasin kylän lisäksi sen ranta-asutus ja satama Skála Sotíra eli Skála Sotíros, joka sijaitsee rannikolla noin kolmen kilometrin päässä. Koko yhdyskunnan väkiluku on 395. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Theológos (Thásos)

Theológos () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 636 (vuonna 2011). Theológoksen kylä sijaitsee Thásoksen kaakkoisissa sisäosissa tietä pitkin noin 54 kilometriä etelään saaren keskuksesta Thásoksen kaupungista eli Liménasista. Se on rakennettu noin 220 metrin korkeuteen merenpinnasta laskettuna. Varhaisin maininta paikasta on vuodelta 1287. Tuolloin siellä oli Athoksen Filótheoksen luostarin alainen sivuluostari, joka oli omistettu Johannes Teologille. Kylä on saanut nimensä tästä. Osmanivallan aikana Theológos toimi saaren keskuksena. Kylä tunnetaan vanhoista suojelluista taloistaan. Theológos muodostaa myös laajemman kyläyhdyskunnan (Δημοτική Κοινότητα Θεολόγου, Dimotikí Koinótita Theológou), johon kuuluvat varsinaisen Theológoksen kylän lisäksi kylät Alykí, Astrís, Koínyra, Livádi, Parádeisos, Paralía Astrídos, Potós, Psilí Ammos, Rosogkremós, Skídia ja Thymoniá, Koínyran saari sekä Arkkienkelin luostari (Moní Archangélou). Koko yhdyskunnan väkiluku on 1 762. Potóksen kylä toimii Theológoksen satamana. == Lähteet == == Aiheesta muualla == Luokka:Itä-Makedonian ja Traakian kylät Luokka:Thásos
Mihail Teplinski

Mihail Jurjevitš Teplinski (, s. 9. tammikuuta 1969, Mospine) on venäläinen sotilas, arvoltaan kenraalieversti ja Venäjän federaation sankari. Teplinski liittyi neuvostoarmeijaan 1987. Vuonna 1991 hän valmistui Rjazanin laskuvarjojoukkojen koulusta. Teplinski otti osaa Transnistrian levottomuuksien rauhoittamiseen 1992--1993. Joulukuusta 1994 maaliskuuhun 1995 hän osallistui ensimmäiseen Tšetšenian sotaan. 1. tammikuuta 1995 laskuvarjojoukot valtasivat Groznyin keskustassa rautatieaseman ympäristön, jossa 131. Maykopin moottoroidun prikaatin kalusto vielä paloi. Teplinski kunnostautui myös Sunžajoen ylityksessä. Maaliskuun 1. 1995 hän sai Venäjän federaation sankarin arvonimen. Vuonna 1999 Teplinski valmistui Venäjän asevoimien aselajiakatemiasta. Vuodesta 1999 hän komensi laskuvarjopataljoonaa. Hän taisteli toisessa Tšetšenian sodassa. Hän oli Pihkovassa 76. divisioonan 234. kaartin laskuvarjorykmentin komentaja. Vuodesta 2002 hän oli divisioonan varakomentaja ja vuodesta 2003 sen esikuntapäällikkö. Vuonna 2007 hän valmistui pääesikunnan akatemiasta ja kesällä hänet nimitettiin 212. koulutuskeskuksen johtoon. Kesäkuusta 2009 hän oli 20. armeijakunnan komentaja Moskovan sotilaspiirissä ja 2013 36. armeijakunnan komentaja Kaukoidässä Ulan-Udessa. Kenraalimajurin arvon hän sai joulukuussa 2012. Vuodesta 2015 hän palveli eteläisessä sotilaspiirissä Donin Rostovissa ja huhtikuusta 2019 pääesikuntapäällikkö ja varakomentaja keskisessä sotilaspiirissä Jekaterinburgissa. Teplinski ylennettiin elokuussa 2021 kenraalieverstiksi. Kesäkuusta 2022 Teplinski oli Venäjän laskuvarjojoukkojen komentaja. Hän on osallistunut Venäjän hyökkäykseen Ukrainaan ja ollut huhtikuusta 2023 joukkojen varakomentaja. ==Lähteet== * https://warheroes.ru/hero/hero.asp?Hero_id=6961 Luokka:Venäläiset sotilaat Luokka:Venäjän federaation sankarit Luokka:Vuonna 1969 syntyneet Luokka:Elävät henkilöt
Germanistiikka

Germanistiikka eli germaaninen filologia on kielitieteen ala, joka tutkii laajasti käsitettynä germaanisia kieliä. Suppeammassa merkityksessä germanistiikka tutkii Keski-Euroopassa puhuttuja germaanisia kieliä, kuten saksaa, goottia ja hollantia. Ala tutkii myös germaanisen kieliperheen yhteistä pohjaa eli germaanisen kantakielen, sen kehityksen ja sen indoeurooppalaista alkuperää. Keski-Euroopassa germanistiikassa korostuu muita maita enemmän myös Saksan kirjallisuuden tutkimus. Germanistiikan tutkijaa kutsutaan germanistiksi. Kun historiallinen kielitiede syntyi 1800-luvun alkupuolella, germaaninen filologia käsitti kaikkien germaanisten kielten tutkimuksen. Sittemmin siitä ovat eronneet englantilainen filologia eli anglistiikka ja pohjoismaisten kielten tutkimus eli nordistiikka. Tiedosto:Nordic Bronze Age.png|Pohjoisen pronssikauden kulttuurin levinneisyys noin vuonna 1200 eaa. Tiedosto:Pre-roman iron age (map).PNG|Germaaniseen kantakieleen liitetyt arkeologiset kulttuurit noin vuonna 500 eaa. Tiedosto:Germanic tribes (750BC-1AD).png|Germaaniheimojen levinneisyys vuosina 750 eaa – 1 jaa. Tiedosto:Old norse, ca 900.PNG|Germaanisten kielten levinneisyys 900-luvulla. == Tieteenalan historiaa Suomessa == Saksan kielen opetuksella ja tutkimuksella on Suomen yliopistoissa pitkät perinteet. Turun akatemiassa toimi saksan opettajia jo 1700-luvun alkupuolella. Kaiketi ensimmäinen varsinainen germanistiikan alaan kuuluva tutkimus oli A. J. Sjögrenin väitöskirja De Coganatione linguarum Graecae et Teunocae vuodelta 1815. Sitä seurasi Kaarlo Bergbomin väitöskirja vuodelta 1868. Varsinaisesti germaanisen filologian ala käynnistyi Suomessa kuitenkin 1800-luvun lopulla. Nykyään germaanistia filologiaa voi opiskella esimerkiksi Helsingin yliopistossa. Vuosina 1902–2001 Suomessa tehtiin 52 germanistiikan alan väitöskirjaa. == Katso myös == * Nederlandistiikka == Lähteet == Luokka:Kielitiede
Anjouanin tähden ritarikunta

Anjounin tähden ritarikunta () on komorilainen kunnianosoitus. Se on perustettu vuonna 1874. Ranskan otettua Komorit siirtomaakseen vuonna 1896 ritarikunta otettiin osaksi ranskalaista palkitsemisjärjestelmää, ja vuonna 1950 se nimettiin uudelleen Merentakaisen Ranskan ritarikunnaksi. 13 vuotta myöhemmin ritarikunta lakkautettiin ja sen tilalle perustettiin kansallinen ansioritarikunta. Siirtomaa-aikana sitä myönnettiin tunnustuksena vähintään 3 vuoden ansiokkaasta palveluksesta siirtomaahallinnon hyväksi Intian valtamerellä. Myöhemmin vaatimus pidennettiin 9 vuoteen. Ritarikunta palautettiin vuonna 1992, ja sitä myönnetään tunnustuksena erinomaisista ansioista kansakunnan hyväksi niin sotilaille kuin siviileillekin. Ritarikunnan suurmestarina toimii Komorien presidentti. Kunnianosoitusta jaetaan viidessä luokassa: * suurristi * suurupseeri * komentaja * upseeri * ritari == Lähteet == Luokka:Komorien kunniamerkit
Mohélin tähden ritarikunta

Mohélin tähden ritarikunta () on Komoreihin kuuluvassa Mohélin saarella jaettava ritarikunta. Se perustettiin vuonna 1851 saaren kuningatar Djoumbé Fatiman käskystä. Ranskalaiset siirtomaaisännät lakkauttivat ritarikunnan vuonna 1912. Vuonna 1975 Mohélin saaren hallinto alkoi harkita ritarikunnan palauttamista. Tämä tehtiin kuitenkin vasta virallisesti vuonna 2005. Kunnianosoitusta myönnetään tunnustuksena saaren asukkaiden hyväksi tehdyistä ansioista. Mohélin kuvernööri toimii ritarikunnan suurmestarina. Kunniamerkkiä jaetaan viidessä luokassa: * suurristi * suurupseeri * komentaja * upseeri * ritari == Lähteet == Luokka:Komorien kunniamerkit
Vihreän kuun sirpin ritarikunta

Vihreän kuun sirpin ritarikunta () on komorilainen ritarikunta. Se on perustettu vuonna 1965 Komorien kuningasperheen käskystä, ja sitä uudistettiin vuonna 1992. Kunnianosoitusta jaetaan sellaisille Komorien kansalaisille, jotka ovat ansioituneet niin sotilas- kuin siviiliviroissa. Komorien presidentti toimii ritarikunnan suurmestarina. Kunnianosoitusta jaetaan viidessä luokassa: * ritarikunnan nauha == Lähteet == Luokka:Komorien kunniamerkit
Martti Asunta

Martti Tapio Asunta (s. 4. helmikuuta 1955 Ruovesi) on suomalainen metsänhoitaja, yrittäjä ja pankin- ja yritysjohtaja, joka on saanut metsäneuvoksen arvonimen. Viitattu 3.11.2023. Asunta syntyi maanviljelijä Tauno Asunnan ja vakuutusvirkailija Kaarina Gyllenbögelin perheeseen ja avioitui 1980 röntgenhoitaja Pirjo Penttilän kanssa. Asunta tuli ylioppilaaksi Ruoveden yhteiskoulusta 1975 ja valmistui metsänhoitajaksi Helsingin yliopistosta 1982. Hän oli Kurun normaalimetsäopiston suunnittelun opettaja 1982 ja Pohjois-Hämeen metsänhoitoyhdistysten liiton kenttäpäällikkö 1982–1985 ja toiminnanjohtaja 1985–1988. Tampereen Aluesäästöpankin, vuodesta 1992 Suomen Säästöpankki - SSP Oy, Tampereen Säästöpankkialueen Kurun aluejohtaja hän oli 1988 ja Kurun ja Ruoveden aluejohtaja 1990–1993, Suomen Yhdyspankin Ruoveden konttorin pankinjohtaja 1993–1995 ja Suomen Yhdyspankin Pirkanmaan konttoriryhmän johtoryhmän jäsen ja maa- ja metsätalousasiantuntija 1994–1995. Kiinteistötoimisto Martti Asunnan liikkeenharjoittajaksi Asunta tuli 1995, Pirkanmaan Kotikuusi Oy:n toimitusjohtaja hän oli 1998–2007, Kurun loma- asuntomessujen projektipäällikkö 2001–2003 sekä Huoneistokeskus-yhtiön myyntihoitaja ja franchingyrittäjä 2002–2005 ja toimistonjohtaja Tampereella 2003–2005. Asunta on toiminut myös Kurun Hakelämpö Oy:n toimitusjohtajana. Asunta oli Ruoveden kunnanvaltuutettu 1976–1980 ja Kurun kunnanvaltuutettu 1996–2000. Hänen useisiin asiantuntija- ja luottamustehtäviinsä ovat kuuluneet muun muassa Metsäliitto Osuuskunnan hallintoneuvoston jäsenyys ja puheenjohtajuus, Metsä Board -yhtiön hallituksen varapuheenjohtajuus sekä Metsä Tissue ja Metsä Fibre -yhtiöiden hallitusten jäsenyydet. Metsäneuvoksen arvonimen Asunta sai 2010. (ei-vapaa) == Lähteet == Luokka:Suomalaiset metsänhoitajat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset pankinjohtajat Luokka:Ruoveden kunnanvaltuutetut Luokka:Kurun kunnanvaltuutetut Luokka:Vuonna 1955 syntyneet Luokka:Elävät henkilöt
Mohammed Achik

Mohammed Achik (, s. 1. helmikuuta 1965) on marokkolainen nyrkkeilijä ja olympiamitalisti. Hän osallistui ensimmäisen kerran olympialaisiin Soulissa 1988, jolloin hän sijoittui 54 kilon sarjassa sijalle 33. Barcelonan olympialaisissa 1992 Achik saavutti pronssia 54 kilon sarjassa. Atlantan olympialaisissa 1996 hän sijoittui 57 kilon sarjassa sijalle 17. Välimeren kilpailuissa 1991 hän saavutti pronssia 54 kilon sarjassa. Hänen veljensä on nyrkkeilijä Abdelhak Achik. == Lähteet == == Aiheesta muualla == * * Luokka:Marokkolaiset nyrkkeilijät Luokka:Marokkolaiset olympiamitalistit Luokka:Vuonna 1965 syntyneet Luokka:Elävät henkilöt
Pauliina Seppälä

Pauliina Seppälä (s. 1971) on suomalainen toimittaja ja kansalaisaktivisti ja ollut perustamassa yhteisöprojekteja Yhteismaa-yhdistyksen kautta. Hän on Mesenaatti-joukkorahoituspalvelun perustajia ja ideoinut Siivouspäivä- tapahtuman. Hän on koulutukseltaan valtiotieteen maisteri. Toimeliaisuutensa vuoksi hän on saanut määritteen idealinko ja tunnustuksia tekemästään yhteisöllisestä työstä. Alkuvuonna 2023 Seppälä työskenteli viestinnän parissa aluekehittämisen konsulttitoimisto MDI Publicissa, jonka omistaa FCG Finnish Consulting Group. Nykyään hän toimii MDI Publicin neuvonantajana. Syksyllä 2023 hän toimi vajaat kolme kuukautta Koneen säätiön viestintäjohtajana. Hänen työsuhteensa purettiin koeajalla. ==Tunnustukset== * Vuoden yhteiskuntatieteilijä, 2016 * Kauppalehden sadan vaikutusvaltaisimman suomalaisen listalla, 2016 ==Lähteet== Luokka:Suomalaiset kansalaisaktivistit Luokka:Vuonna 1971 syntyneet Luokka:Elävät henkilöt
Mesenaatti (palvelu)

Mesenaatti on suomalainen joukkorahoituspalvelu, joka toimii verkossa. Oman ilmoituksensa mukaan se on Pohjoismaiden suurin ”vastikepohjaiseen (myynti) ja lahjoituspohjaiseen joukkorahoitukseen tarkoitettu palvelu”. Sen avulla pelastui muotibrändi Samuji vuonna 2019 konkurssilta, joskin yritys kaatui kahden vuoden kuluttua. Mesenaattia oli perustamassa muun muassa Pauliina Seppälä. ==Lähteet== ==Aiheesta muualla== * Mesenaatti Luokka:Verkkopalvelut Luokka:Suomalaiset verkkosivustot
Mesenaatti (täsmennyssivu)

Mesenaatti tarkoittaa muun muassa seuraavia: * mesenaatti, kulttuurin suosija ja rahoittaja * Mesenaatti, Pia Andellin ohjaama dokumenttielokuva Sara Hildenistä vuodelta 2013 * Mesenaatti, suomalainen joukkorahoituspalvelu
Frida Ånnevik

Frida Ånnevik (s. 18. kesäkuuta 1984 Hamar) on norjalainen laulaja- lauluntekijä, jonka tyylilajeja ovat laulelmamusiikki ja jazz. Hän opiskeli musiikkia Agderin yliopistossa, ja hänen esikoisalbuminsa Synlige hjerteslag ilmestyi vuonna 2010. Ånnevik on voittanut useita Spellemannpriseneitä. ==Yksityiselämä== Ånnevik synnytti esikoisensa vuonna 2023. ==Albumit== * Synlige hjerteslag (2010) * Ville ord (2013) * Skogenes sang (2014) * Her bor (2016) * Flyge fra (2017) * Andre sanger (2019) ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Norjalaiset jazzlaulajat Luokka:Vuonna 1984 syntyneet Luokka:Elävät henkilöt
Anders Baasmo Christiansen

Anders Baasmo Christiansen (s. 29. tammikuuta 1976 Hamar) on norjalainen näyttelijä. Hän valmistui Norjan teatterikorkeakoulusta vuonna 2000. Baasmo on voittanut kaksi Amanda-palkintoa ja kolme Gullrutenia. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1976 syntyneet Luokka:Elävät henkilöt
Sjåstadin kirkko

Sjåstadin kirkko () on Lierin kunnassa Norjassa sijaitseva kivikirkko. Se valmistui vuonna 1896 arkkitehti Henry Bucherin suunnittelemana. Kirkossa on 275 istumapaikkaa. ==Lähteet== ==Aiheesta muualla== Luokka:Norjan kivikirkot Luokka:Lier
Frederick Schwatka

Frederick Schwatka (1849–1892) oli yhdysvaltalainen pohjoisnapaseutujen tutkija. Hän etsi 1878–1880 turhaan Franklinin retkikunnan jäänteitä Hudsoninlahdelta alkaen Great Fish Riverin suun tienoille ja Kuningas Williamin saareen asti. Hän teki sitten retkiä Youkonjoelle (1883) ja Pyhän Eliaan vuorelle (1886), jonka huipulle hän turhaan koetti kiivetä. Hän julkaisi muun muassa teokset Report of a military reconnaissance in Alaska (1885), Along Alaska’s great river (1885).Schwatka, Frederick, Tietosanakirja. Osa 8, palsta 987–988. Tietosanakirja-osakeyhtiö 1917 ==Lähteet== ==Aiheesta muualla== Luokka:Yhdysvaltalaiset tutkimusmatkailijat Luokka:Vuonna 1849 syntyneet Luokka:Vuonna 1892 kuolleet
Hamar Arbeiderblad

Hamar Arbeiderblad on norjalainen vuonna 1925 perustettu sanomalehti, jonka kotikunta on Hamar. Lehti kuuluu Amedia-konserniin. Syksystä 2023 lähtien lehden paperiversio on ilmestynyt kolmesti viikossa. Grønnegata 64 på Hamar.jpg|Lehden toimitus Hamarissa. Styret, Hamar Arbeiderblad.jpg|Lehden hallitus vuonna 1930. ==Lähteet== ==Aiheesta muualla== Luokka:Norjalaiset sanomalehdet Luokka:Hamar
Toistojakso

Toistojakso on monta kertaa samanlaisena toistuva nukleotidijakso nukleiinihappoketjussa, eli DNA:ssa tai RNA:ssa. Toistojaksoja esiintyy sekä esitumaisilla että aitotumaisilla. Erityisen paljon niitä on nisäkkäillä, joiden perimästä toistojaksot kattavat 25–50 prosenttia. Ihmisillä niitä on noin puolet koko perimästä. Toistojaksot voivat sijaita perimässä sekä koodaavilla että koodaamattomilla alueilla, mutta suurin osa niistä on intronialueilla. Aiemmin luultiin virheellisesti toistojaksojen olevan toiminnaltaan merkityksettömiä. Tutkimukset ovat sittemmin osoittaneet, että ne vaikuttavat evoluutioon, säätelevät geenien ilmentymistä ja lisäävät geneettistä vaihtelua. Toistojaksot on liitetty myös moniin perinnöllisiin ja neurologisiin sairauksiin sekä syöpiin. Toistojaksoja voidaan ryhmitellä esimerkiksi toistojen lukumäärän tai niiden sijainnin mukaan. Toistojaksoja ovat muun muassa satelliitti-DNA, mikro- ja minisatelliitit, tandemitoistosekvenssit ja transposonit. == Lähteet == == Aiheesta muualla == Luokka:DNA Luokka:RNA Luokka:Molekyyligenetiikka
Blæstadgrenda

Blæstadgrenda tai Vangli on taajama Hamarin kunnassa Innlandetin läänissä Norjassa. Taajaman pinta-ala on 0,3 neliökilometriä ja asukasluku 434 vuonna 2022. Blæstadgrendassa sijaitsee muun muassa Innlandetin korkeakoulun maa- ja metsätaloustieteiden kampus. ==Lähteet== Luokka:Hamar Luokka:Norjan taajamat